Det Forenede Kongeriges bekendtgørelse vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter

(2001/C 206/03)

(EØS-relevant tekst)

HANDELS- OG INDUSTRIMINISTERIET

THE PETROLEUM (PRODUCTION) (LANDWARD AREAS) REGULATIONS 1995

1. Under henvisning til Petroleum (Production) (Landward Areas) Regulations 1995 (S.I. 1995, nr. 1436) og Hydrocarbons Licensing Directive Regulations 1995 (S.I. 1995, nr. 1434) opfordrer handels- og industriministeren interesserede til at ansøge om olieefterforsknings- og olieudvindingstilladelser i de afsnit, der anført med gult på de kort, der er fremlagt i handels- og industriministeriets bibliotek, 1 Victoria Street, London SW1H 0ET. Kortene kan konsulteres efter forudgående aftale (tlf. (44-207) 215 50 06 eller (44-207) 215 50 07, fax (44-207) 215 56 65) mellem kl. 9.15 og 16.45 mandag til fredag indtil den 31. oktober 2001. Kortene kan også ses på DTI's olie- og gaswebsted: http://www.og.dti.gov.uk. Dette er den tiende tilladelsesrunde for Det Forenede Kongeriges områder til lands.

ANSØGNING OM TILLADELSE

2. Til de i punkt 1 omtalte afsnit:

a) Ansøgninger foretages ved hjælp af en standardiseret ansøgningsformular, som kan fås ved henvendelse til handels- og industriministeriet. Eksemplarer af ansøgningsformularen og alle andre dokumenter, hvorom det fremgår i denne meddelelse, at de kan fås ved henvendelse til handels- og industriministeriet, kan fås ved henvendelse til Licensing, Exploration and Development Branch, Oil and Gas Directorate, Department of Trade and Industry, 1 Victoria Street, London, SW1H 0ET (tel. (44-207) 215 51 11 eller (44-207) 215 50 32, fax (44-207) 215 51 42). Denne dokumentation kan også ses på DTI's olie- og gaswebsted: http://www.og.dti.gov.uk

b) Ansøgningerne indleveres til Oil and Gas Directorate, Departement of Trade and Industry, 1 Victoria Street, London SW1H 0ET mellem kl. 9.30 og 12.00 den 31. oktober 2001 sammen med et gebyr på 1000 GBP pr. ansøgning. Ingen ansøgninger modtages efter kl. 12.00 den 31. oktober 2001.

c) Ansøgerne skal så vidt muligt angive, om der blandt de afsnit, ansøgningen dækker, er nogle, de foretrækker frem for andre, ligesom de skal angive, om nogle af den ansøgte afsnit er alternativer.

d) Ansøgerne skal kunne fremlægge oplysninger om det arbejdsprogram, de vil udføre i den første periode, hvis de får tilladelsen (se nedenstående punkt 7).

e) Yderligere oplysninger om materiale, der kan være til støtte for ansøgningen, findes i "Notes for Applicants", der kan fås ved henvendelse til handels- og industriministeriet eller på DTI's olie- og gaswebsted: http://www.og.dti.gov.uk

f) Medmindre andet er angivet i "Notes for Applicants", vil materiale, der indleveres til støtte for ansøgningerne, blive behandlet fortroligt. Sådant materiale vil ikke blive fremlagt for tredjemand uden ansøgerens tilladelse, medmindre det fremlægges i overensstemmelse med betingelserne i en tilladelse, som gives efter denne ansøgning, eller det allerede er offentligt eje, eller fuld redegørelse af lovmæssige årsager er påkrævet.

3. Ansøgerne vil blive bedømt på baggrund af det stadige behov for hurtig, grundig, effektiv og sikker efterforskning af olie- og gasressourcer inden for Storbritanniens fastland under hensyntagen til miljøet. Ansøgerne vil blive bedømt efter følgende kriterier:

a) ansøgerens økonomiske formåen med hensyn til udførelsen af den virksomhed, tilladelsen gælder, i den første periode, herunder arbejdsprogrammet for vurdering af det fulde potentiel i det område inden for det eller de afsnit, ansøgningen gælder

b) ansøgerens tekniske formåen med hensyn til udførelsen af den virksomhed, tilladelsen gælder, i den første periode, herunder identifikation af kulbrintemuligheder inden for det eller de afsnit, ansøgningen gælder; vurderingen af de tekniske formåen baseres delvis på kvaliteten af de geologiske analyser af det eller de afsnit, ansøgningen gælder (herunder, om det allerede udførte eller foreslåede tekniske arbejde er innovativt)

c) den måde, hvorpå ansøgeren foreslår at udføre den virksomhed, tilladelsen gælder, herunder kvaliteten af arbejdsprogrammet for vurdering af det fulde potentiel i det område, ansøgningen gælder

d) hvis ansøgeren har eller har haft en tilladelse i henhold til Petroleum (Production) Act 1998, kan manglende effektivitet eller ansvarsbevidsthed fra ansøgerens side blive taget i betragtning.

4. Når alle ansøgninger om de i punkt 1 omtalte afsnit er blevet gennemgået, vil ministeren udvælge de ansøgere, han mener at kunne give tilladelsen. Hvis ministeren finder to eller flere ansøgere til et bestemt afsnit lige egnede, kan han foreslå, at ansøgerne eller nogle af dem deler tilladelsen til det pågældende afsnit. De ansøgere, ministeren ønsker at give tilladelserne, vil få besked herom inden seks måneder fra den 31. oktober 2001.

5. Afslag vil blive meddelt skriftligt. Ansøgeren kan få begrundelsen for afslaget ved skriftligt at anmode ministeren for handel og industri herom.

6. Ministerens tilladelse gives under alle omstændigheder på den betingelse, at ansøgeren senest 28 dage efter, at ministeren har fremsat tilbuddet,

a) skriftligt bekræfter sin accept af alle tilladelsens betingelser og af et arbejdsprogram, ministeren har foreslået efter drøftelse med ansøgeren, og

b) sender ministeren det i punkt 8, litra a), omtalte vederlag for tilladelsen.

TILLADELSENS PERIODER OG BETALING AF VEDERLAG

7. Tilladelser, der udstedes med hensyn til de i punkt 1 omtalte afsnit, omfatter klausuler, baseret på modelklausulerne anført i bilag 3 til Petroleum (Production) (Landward Areas) Regulations 1995. Tilladelser gælder for en første periode på seks år og en anden periode på fem år. Tilladelsen kan forlænges efter udløbet af den anden periode til en yderligere periode på 20 år.

8. For tilladelser til olieefterforskning og olieudvinding, der udstedes som følge af denne opfordring, erlægges følgende vederlag:

a) en betaling på 25 GBP for hver kvadratkilometer i det område, tilladelsen gælder, når tilbuddet om tilladelse accepteres

b) på et-, to-, tre, fire- og femårsdagen for tilladelsesperiodens begyndelsestidspunkt betales 25 GBP for hver kvadratkilometer i det område, tilladelsen gælder

c) på seksårsdagen og efterfølgende årsdage for tilladelsesperiodens begyndelsestidspunkt betales for hver kvadratkilometer i det område, tilladelsen gælder, og med forbehold af en hvertandetåroversigt efter raffinaderiernes råolieprisindeks (som offentliggøres i Digest of UK Energy Statistics), hvis ministeren træffer beslutning herom. Yderligere oplysninger om betaling kan fås fra handels- og industrimisteriet eller på DTI's olie- og gaswebsted: http://www.og.dti.gov.uk

d) en afgift på 12,5 % betales for olie, der udvindes og oplagres fra ethvert felt, som der er modtaget udvindingstilladelse til før den 1. april 1982.